Conferencia de Wannsee

Se conoix con o nombre de Conferencia de Wannsee a una reunión celebrata o 20 de chinero de 1942, mientres a Segunda Guerra Mundial, en una casa u "villa" en o districto de Wannsee, en a ciudat alemana de Berlín. En a reunión prenioron parte 15 destacatos dirichents d'o Tercer Reich, y se i miraba de trobar una Solución final a o que o nazismo consideraba o problema chudieu (Endlösung der Judenfrage en alemán). En a Conferencia, se prenioron alcuerdos entre os asistents que prefiguraban o que en as siguients anyadas estió l'Holocausto u mortalera masiva d'os chudieus que se trobaban en territorios ocupatos por o Tercer Reich, pretenendo o suyo exterminio de raso.

 Partecipants en a reunión 
Os dirichents nazis que prenioron parte en a reunión son:

 SS-Obergruppenführer Reinhard Heydrich, a qui Heinrich Himmler y Hermann Göring heban encargato o plan, y qui estió o convocant d'a Conferencia de Wansee. Yera o chefe d'a de la Policía Secreta d'o Estato (a Gestapo) y tamién d'o Sicherheitsdienst (o Servicio Secreto d'as Schutzstaffel).
 Gauleiter Dr. Alfred Meyer, representant d'o ministro d'o Reich ta os Territorios Ocupatos de l'Este.
 Reichsamtleiter Dr. Georg Leibbrandt, tamién representant d'o ministro d'o Reich ta os Territorios Ocupatos de l'Este.
 Dr. Wilhelm Stuckart, representant d'o ministro d'o Interior d'o Reich, avogau y co-autor d'as ditas Leis de Nuremberg.
 Dr. Erich Neumann, Chefe d'a Oficina de Planificación d'o Plan Cuatrienal.
 Dr. Roland Freisler, ministro de Chusticia d'o Reich.
 Dr. Josef Bühler, representant d'o Gubierno Cheneral de Varsovia.
 Dr. Martin Franz Julius Luther, d'o Ministerio de Relacions Foranas. A suya copia d'a documentación, trobata en rematar a guerra, ye a sola documentación conservata d'a Conferencia de Wanseee, y por ixo ye posible conoixer hue a suya existencia, o suyo desarrollo y os alcuerdos que se i adoptoron.
 SS-Oberführer y Dr.Gerhard Klopfer (representant d'a Cancillería d'o Nationalsozialistische Deutsche Arbeiterpartei).
 Ministerialdirektor Friedrich Wilhelm Kritzinger (tamién representant d'a Cancillería d'o Nationalsozialistische Deutsche Arbeiterpartei).
 SS-Gruppenführer Otto Hofmann (Oficina Principal de Raza y Colonización).
 SS-Gruppenführer Heinrich Muller (Gestapo).
 SS-Obersturmbannführer Adolf Eichmann (Gestapo).
 SS-Oberführer Dr. Karl Eberhard Schongarth (Sicherheitsdienst).
 SS-Sturmbannführer Dr. Rudolf Lange (Sicherheitsdienst en Letonia).

 En o cine 
A cinta Conspiracy (2001, Frank Pierson, con Kenneth Branagh, 
Stanley Tucci, Colin Firth, David Threlfall y Ben Daniels) presenta una destacata reconstrucción d'o desarrollo d'a Conferencia de Wansee.

 Vinclos externos 

Categoría:Segunda Guerra Mundial
Categoría:Tercer Reich